TPCH ร่วมงาน Opportunity Day เปิดแผนธุรกิจปี 66
TPCH ร่วมงาน Opportunity Day เปิดแผนธุรกิจปี 66 ลุยลงทุนพลังงานทดแทน ทั้งในและต่างประเทศ ตั้งเป้าปี 68 กำลังการผลิตรวม 300MW
TPCH ร่วมงาน Opportunity Day เปิดแผนธุรกิจปี 66 ลุยลงทุนพลังงานทดแทน ทั้งในและต่างประเทศ ตั้งเป้าปี 68 กำลังการผลิตรวม 300MW
7 มี.ค. 2566

นายเชิดศักดิ์ วัฒนวิจิตรกุล (ที่ 1 จากซ้าย) กรรมการผู้จัดการใหญ่, นายพล คงเสือ (ที่ 1 จากขวา)  รองกรรมการผู้จัดการฝ่ายก่อสร้างและดำเนินงาน, นางสาวสมพิศ แสนเรือง (ที่ 2 จากขวา) รองกรรมการผู้จัดการฝ่ายบัญชีและการเงิน และนางสาวจันทกานต์ จันทร์พลังศรี (ที่ 2 จากซ้าย)  นักลงทุนสัมพันธ์ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ร่วมนำเสนอข้อมูลผลการดำเนินงานประจำปี 2565 และแผนการดำเนินธุรกิจในปี 2566 ในงานบริษัทจดทะเบียนพบผู้ลงทุน Opportunity Day ผ่านระบบ Video Conference โดยระบุว่า แผนการดำเนินธุรกิจในปี 2566 บริษัทฯ มุ่งเน้นการขยายธุรกิจพลังงานทดแทน ประเภทพลังงานลม พลังงานแสงอาทิตย์ ในต่างประเทศ ทั้ง สปป.ลาว เวียดนาม และกัมพูชา
สำหรับแผนการลงทุนในประเทศ อยู่ระหว่างการพัฒนาโครงการโรงไฟฟ้าประเภทเชื้อเพลิงขยะ 5-7 โครงการ ภายใต้บริษัท สยาม พาวเวอร์ จำกัด (SP) คาดว่า จะเห็นความชัดเจนภายในปีนี้ ประมาณ 1-2 โครงการ ส่วนโรงไฟฟ้าประชารัฐชีวมวล แม่ลานและบันนังสตา กำลังการผลิตรับซื้อรวมไม่เกิน 5.7 เมกะวัตต์ คาดว่า จะสามารถ COD ได้ภายในไตรมาส 2/2566 พร้อมตั้งเป้าหมายมีกำลังการผลิตรวม 300 เมกะวัตต์ ในปี 2568